CELEX: 32015D1965
Language: lt
Date: 1445904000000
Title: 2015 m. spalio 27 d. Politinio ir saugumo komiteto sprendimas (BUSP) 2015/1965 dėl Šveicarijos įnašo į Europos Sąjungos patariamąją misiją civilinio saugumo sektoriaus reformos srityje Ukrainoje (EUAM Ukraine) priėmimo (EUAM Ukraine/4/2015)

31.10.2015   
            
            
               LT
            
            
               Europos Sąjungos oficialusis leidinys
            
            
               L 287/67
            
         POLITINIO IR SAUGUMO KOMITETO SPRENDIMAS (BUSP) 2015/1965
   2015 m. spalio 27 d.
   dėl Šveicarijos įnašo į Europos Sąjungos patariamąją misiją civilinio saugumo sektoriaus reformos srityje Ukrainoje (EUAM Ukraine) priėmimo (EUAM Ukraine/4/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią dalį,
   atsižvelgdamas į 2014 m. liepos 22 d. Tarybos sprendimą 2014/486/BUSP dėl Europos Sąjungos patariamosios misijos civilinio saugumo sektoriaus reformos srityje Ukrainoje (EUAM Ukraine) (1),
   kadangi:
   
               (1)
            
            
               pagal Sprendimo 2014/486/BUSP 10 straipsnio 3 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl trečiųjų valstybių pasiūlytų įnašų į misiją EUAM Ukraine priėmimo;
            
         
               (2)
            
            
               civilinių operacijų vadas rekomendavo PSK priimti Šveicarijos pasiūlytą įnašą į EUAM Ukraine ir laikyti jį reikšmingu;
            
         
               (3)
            
            
               Šveicarija turėtų būti atleista nuo finansinių įnašų į misijos EUAM Ukraine veiklos biudžetą,
            
         PRIĖMĖ ŠĮ SPRENDIMĄ:
   1 straipsnis
   Trečiųjų valstybių įnašai
   1.   Šveicarijos įnašas į EUAM Ukraine priimamas ir laikomas reikšmingu.
   2.   Šveicarija atleidžiama nuo finansinių įnašų į misijos EUAM Ukraine veiklos biudžetą.
   2 straipsnis
   Įsigaliojimas
   Šis sprendimas įsigalioja jo priėmimo dieną.
   
      Priimta Briuselyje 2015 m. spalio 27 d.
      
         
            Politinio ir saugumo komiteto vardu
         
         
            Pirmininkas
         
         W. STEVENS
      
   
   
      (1)  OL L 217, 2014 7 23, p. 42.